Svend Erik Hovmand (V), 2000-02-03:
Turisme er tillagt erhvervsministerens ressort, men i virkeligheden må man sige, at der er tre andre ministre, som har mindst lige så stor betydning for turismen i Danmark.
Derfor er jeg glad for, at skatteministeren har levnet tid til at være her i dag.
Men hvor er miljøministeren?
Det her er jo en vigtig sag for Danmark.
Det er det på mange måder.
Skal vi koncentrere os lidt om den økonomiske, så må vi jo sige, at det er 43 mia. i omsætning, vi taler om. Det er små 100.000 mennesker i beskæftigelse, vi taler om.
Og vi må sige, at situationen i turisterhvervet ikke er gunstig i øjeblikket. Hr. Frode Sørensen, den socialdemokratiske ordfører, synes jeg tog noget lemfældigt på situationen.
Ikke egentlig krise, o.k., ingen større problemer, o.k.
Det er, som Socialdemokratiet ser situationen.
De overser helt avisartikler, hvor står: »Alarmklokker ringer for dansk turisme.
om Danmark, hvis ikke der gøres en indsats nu«.
Det vurderer analyseinstituttet Oxford Research i Børsen den 9. juni.
Det danske turisterhverv står efter min opfattelse ved en milepæl.
Fra starten af 1990 til 1995 oplevede
dansk turisme en meget betydelig vækst i antallet af overnatninger, men fra 1995 til 1999 har udviklingen i antallet af overnatninger været stagnerende, og i de sidste år faldende.
Baggrunden for den stagnerende og faldende tendens er efter Turismens Fællesråds opfattelse, at dansk turisme har en for ringe konkurrenceevne: stigende skatter, stigende afgifter, manglende ligestilling med de øvrige eksporterhverv i Danmark.
Det synes jeg er vigtige synspunkter, som bør være bærende i denne debat.
Alene i tredje kvartal i 1999 mistede Danmark en valutaindtjening på omkring 600 mio. kr. som følge
af nedgangen i antallet af tyske overnatninger
600 mio. kr. Hvad var det, erhvervsministeren for et øjeblik siden sagde her fra talerstolen, at det vil koste, hvis man så på momsafløsning og sådan noget - et sted mellem en halv og en hel mia. kroner.
Her taler vi om 600 mio. kr.
En meget betydelig årsag til nedgangen på dansk turismes vigtigste marked
Vi står simpelt hen i en konkurrencemæssig elendig situation.
Der er grønne afgifter.
Tag f.eks. en typisk campingplads, som i 1997 betalte afgifter i størrelsesordenen 90.000 kr., den betaler i 1999 afgifter i størrelsesordenen 320.000 kr.
Det er en fantastisk stigning. Derfor er der ikke noget at sige til, at FDM og andre i deres undersøgelser af campingpladser placerer Danmark som det dyreste land i hele Europa.
Derfor er det nødvendigt, at skatteministeren og finansministeren interesserer sig for disse spørgsmål; men det er også nødvendigt, at miljøministeren gør det.
En udvidelse af sommerhussæsonen vil betyde kolossalt meget.
Der ligger næsten en mia. kr. i valutaindtjening at hente, uden investeringer.
Vi har investeret i sommerhusene i forvejen.
Jeg har spurgt mig selv
: Hvad er egentlig årsagen?
Er det miljøet, miljøministeren er så optaget af?
Næh, det er det ikke.
Ikke engang Danmarks Naturfredningsforening synes, at det er en uting at benytte sommerhusene i en længere periode.
Hvad er det så?
Jeg synes, det er kolossalt vigtigt, at vi får drøftet disse ting.
Det er også vigtigt, at vi ser på udkantområdernes muligheder i Danmark.
Jeg synes, og der vil jeg rose erhvervsministeren, at disse organiserede ture - f.eks. Marguerite Ruten og de andre tiltag, som nu er på vej, og som sikrer, at vi lukker op for Danmark og de historiske og kulturhistoriske værdier i yderområderne - er kolossalt vigtige. Men det er også vigtigt, at vi tænker på den grænseoverskridende turisme, ikke bare i det sønderjyske område og i Øresundsregionen, men i det hele taget, at vi ser på Danmarks muligheder i Nordeuropa ved at samarbejde med vore nabolande.
Der skal vi absolut se på mulighederne for at tilpasse os de konkurrencemæssige vilkår, og her tænker jeg selvfølgelig først og fremmest på forskellen på en hotelseng i København og i Malmø.